Soomes võetakse alates 2019. aasta veebruarist kasutusele m-juhiluba, mille saab laadida mobiiltelefoni.
Uus m-juhiluba tuleb tavalise juhiloa kõrvale tasuta teenusena. Selle kasutamine on vabatahtlik, mis tähendab, et tavalisest juhiloast ei pea loobuma, vahendab Iltalehti.
Mobiilset juhiluba saab liikluses kasutada tavalise juhiloa asemel, kinnitas transpordi- ja kommunikatsiooniminister Anne Berner.
M-juhiluba on üks osa uuest autojuhi rakendusest, kuhu saab laadida ka auto registriandmed. Rakendus näitab ära auto margi, mudeli, mõõdud ja massi, mootori ja rehvide ning ülevaatuse andmed.
Auto registrikaardi osa ei pea enam olema autos kaasas. Rakenduse abil saab kontrollida, kui rasket järelkäru tohib autoga vedada ning millal on järgmine ülevaatuse aeg.
Rakenduse abil saab registrinumbri järgi vaadata ükskõik millise Soomes registreeritud auto andmeid.
Tulevikus lisanduvad rakendusse ka automaksu andmed.
Sähköinen ajokortti on tulossa käyttöön Suomessa. Hallitus esittää mobiilikortin käyttöönottoa jo helmikuusta alkaen.